I tredje forsøg lykkedes det endelig for grundspillets vindere, Rødovre, at få en sejr over Frederikshavn.

Rødovre vandt det tredje kvartfinaleopgør i Rødovre med 3-1. Efter en målløs 1. periode kom hjemmeholdet foran mod slutningen af 2. periode. I sidste periode kom Rødovre også på 2-0, inden Frederikshavn fik reduceret. Mod slutningen satsede Frederikshavn. Målmand Pisar blev taget ud, men det gav ikke bonus. I stedet scorede Rødovre i tomt mål til 3-1. De to hold mødes allerede igen i morgen i Frederikshavn.